cyanic-selkie/wikianc huggingface dataset:
Massawa
Eritreisk sjølvstende
Som følgje av at Eritrea vart sjølvstendig, miste Etiopia tilgjenget til havet og den etiopiske marinen vart demobilisert og til dels overteke av Eritrea.
Kristine
Kristine og Kristina, med variantane Christine og Christina, er kvinnenamn med opphav i latinske Chrístiána, ei hokjønnsform av mannsnamnet Chrístiánus, seinare Kristian. Namnet tyder 'høyrer til Kristus' eller 'kristen'.
Massawa
Eritreisk sjølvstende
Under Den eritreiske-etiopiske krigen var hamna ute av drift, særleg som følgje av at den eritreiske-etiopiske grensa vart stengd. Dette avskar Massawa frå det tradisjonelle innlandet sitt. Eit stort kornfartøy frå USA med 15 000 tonn naudhjelp som la til i hamna seint i 2001 var den første betydelege sendinga som vart ekspedert gjennom hamna etter utbrotet av krigen.
Kristine
Kristin og Stine er kortformer av Kristine.
Kristine har namnedag den 24. juli i Noreg.
Bruk
I 2009 heitte 11 437 norske kvinner Kristine, 5 525 Christine, 4 232 Christina og 3 722 Kristina.
Grand Tournalin
Grand Tournalin er eit 3 379 meter høgt fjell i Wallis-Alpane i Aostadalen i Italia. Toppen ligg mellom fjelldalane Val d'Ayas og Valtournenche.
Fjellet er eit mykje besøkt turmål. Frå toppen er det ei framifrå utsikt mot Monte Rosa og Matterhorn. Den 8. august 1863 kleiv Edward Whymper og Jean-Antoine Carrel til topps som dei fyrste, mellom anna for å sjå seg ut ei passande rute til topps på grannefjellet Matterhorn.
Parseierspitze
Parseierspitze er det høgaste fjellet i Dei nordlege kalksteinsalpane, og det einaste som går over 3 000 med ei høgd på 3 036 m. Det ligg i Tyrol i Lechtaleralpane og vert på grunn av høgda kalla «Dronninga av Lechtaleralpane». Toppen av fjellet vart først nådd i 1869.
Horton Beach
Horton Beach er ei strand i Port Eynon Bay på sørkysten av Gowerhalvøya i Wales.
Gmail
Gmail (også Google Mail) er ei gratis nettbasert e-postteneste driven av Google.
Horton Beach
Landsbyen Horton ligg like i nærleiken og det ligg ein parkeringsplass like ved stranda.
Pithiviers
Pithiviers er ein by og kommune sentralt i Frankrike. Han er sous-préfecture (underprefektur) i departementet Loiret i regionen Centre og har om lag 9 000 innbyggjarar.
Gmail
I dag har Gmail rundt 6,5 GB med lagrinsplass, og dette stig med over 1MB i timen. Gmail har også eit godt fungerande søppelpostfilerr som tek det aller meste av søppelpost.
Pithiviers
Tidlуg under den andre verdskrigen oppretta franskmenna ein fangeleir her med tanke på eventuelle tyske krigsfangar. Etter det franske nederlaget i 1940 omgjorde Vichy-regimet leiren til ein transittleir. Frå denne leiren og ein annan leir i Beaune-la-Rolande vart om lag 18 000 franske jødar deportert til Auschwitz. Frå oktober 1943 vart leiren til ein konsentrasjonsleir for politiske fangar.
Gmail
Gmail på mobilen
Google har også ein gratis Java-klient for mobiltelefonar, som gjer det muleg å lese og svare på e-posten frå ein mobiltelefon.
Avlytting
Gmail har vorte kritisert for å samla informasjon om brukarar. I 2013 vart det kjent at NSA har tilgang til klientane sin e-post via PRISM-programmet.
En stjerne skinner i natt
«En stjerne skinner i natt» er ein norsk julesong som er skriven av Eyvind Skeie. Melodien er laga av Tore W. Aas. Både melodi og tekst vart laga 17. mai 1992. Oslo Gospel Choir trong ein julesong til plata dei var i ferd med å spele inn. Songen vart utgitt på plata Tusen julelys i 1992. Han er omsett til svensk som En stjärna lyser så klar og til engelsk som "A star is shining tonight".
Shota Aoki
Han spela for klubbane Yokohama FC, AC Nagano Parceiro, FC Ryukyu og Azul Claro Numazu.
Sidelenhorn
Sidelenhorn, også kalla Zeltspitz, er eit 3 217 meter høgt fjell i sørdelen av Urner-Alpane, om lag tre kilometer nord for Furkapasset. Grensa mellom dei sveitsiske kantonane Uri og Valais går over fjelltoppen.
Sør for Sidelenhorn ligg, skild av fjellskardet Sidelenlücke (3 109 moh.), Gross Furkahorn. Vidare på fjellryggen kjem Klein Furkahorn som så fell ned til det høgtliggande Furkapasset. Mot nord fører ein fjellrygg til den 3 113 moh. høge Galensattel, derifrå leier fjellegga Galengrat til topps på Galenstock. På vestsida av Sidelenhorn flyt dei lægre delane av Rhonebreen, i aust er bretunga på Sidelengletscher.
Djuice
Djuice er eit dotterselskap til teleselskapet Telenor og sel mobilabonnement i Noreg og Europa. På verdsbasis er Djuice verdas neste største mobiloperatør basert på abonnement til yngre menneske med 12 millionar abonnentar.
Historie
Djuice blei oppretta som Telenors ungdomssatsning i år 2000, og driv i dag verksemd i Noreg og Ungarn (frå 2003), Bangladesh (frå 2005), Montenegro (frå 2008), Pakistan (frå 2006), Sverige og Ukraina (frå 2003). Operatøren hadde også drift i Malaysia, New Zealand og Thailand, men har i dag trekt seg heilt ut.
Bangladesh
Djuice blei lansert i Bangladesh av Grameenphone 14. april 2005, dvs. på den Bengalske nyårsaftan. Heilt sidan lanseringa har djuice fått mykje god respons frå publikum. Før to år hadde passert i Bangladesh hadde selskapet nådd 2 millionar abonnentar.
Djuice Bangladesh har et talentprogram kalla dRockstars som søker etter landets beste rockeband.
Fensfjorden
Fensfjorden er ein fjord i Vestland. Fjorden har ei lengd på 30 km søraustover til han deler seg i Masfjorden og Austfjorden. Medrekna heile Austfjorden, som er ei fortsetjing av Fensfjorden søraustover, er fjorden 50 km lang. Fjorden ligg i kommunane Austrheim, Lindås, Gulen og Masfjorden.
Fensfjorden har innløp like vest for Holmengrå fyr mellom Rongevær i sør og holmane ytst i Gulen i nord. Like nord for desse holmane ligg Sognesjøen, den ytste delen av Sognefjorden. Vest for Rongevær ligg den nordlege delen av Fedjefjorden. 15 km inn i fjorden ligg Mongstad og Statoil Mongstad på sørsida av fjorden. Det er derfor stor skipstrafikk i denne ytste delen av fjorden inn til oljeraffeneriet, som er den største hamana i landet i tonnasje med om lag 2100 skip i året og den nest største oljehamna i Nord-Europa. Her ligg òg tettstaden Fonnes. Lenger sør ligg Fonnebostsjøen, like nord for sjølve Lindås.
På nordsida av fjorden ligg Byrknesøyna og Sandøyna med grenda Sande ved fjorden. Litt lenger aust byrjar fastlandet og her ligg Sløvåg, der to tankar med olje og saltsyre eksploderte ved verksemda Vest Tank 24. mai 2007. Vidare søraustover ligg det fleire småøyar langs nordsida av fjorden, med mange sund og viker inn til fastlandet. Mellom øyane Raunøy og Kvamsøy stikk Masfjorden inn nordaustover. Austfjorden byrjar mellom Kvamsøy og Ådnøy. Her er også fjorden på sitt djupaste.
Ved Fensfjorden finst sandstein frå devontida. Tilsvarande restar etter avsettingane i devontida finst òg i Solund, på Kvamhesten, Håsteinen og Hornelen. Til saman utgjer desse geologiske felta, devonfelta på Vestlandet, ein viktig del av norsk geologi.
Isach Coldevin
Isach Coldevin hadde utdanning frå Danmark og frå Landbrukshøgskolen på Ås. Han dreiv Dønnesgarden frå 1904. Ut frå ein sosial og økonomisk motivasjon investerte han for å modernisere garden på alle område:
Skogplanting
I 1905 var han med å stifte Helgeland Skogselskap.
Sjå òg.
Husdyrbruk og meieri
På slutten av 1800-talet var fiskerinæringa i prega av modernisering og framgang, medan jordbruket vart sett på som ei næring som gav små inntekter. Coldevin meinte at modernisering og spesialisering i jordbruket kunne gje denne næringa tilsvarande framgang. Coldevin hadde opptil fem agronomar i arbeid som skulle hjelpe til med moderniseringa av husdyrbruket. Agronomane reiste rundt i distriktet og gav folk råd om fjøsstell og fôring. Han auka talet på storfe; for å få nok fôr, tok han i bruk kraftfôr og innkjøpt gjødsel. Grisane til Coldevin vart fora slik at dei fekk meir kjøt og mindre flesk. Han la om kosthaldet på garden, og serverte meir grønsaker. Men ikkje all denne moderniseringa vart godt motteken.
For å sleppa å fôre så mange hestar, kjøpte han inn ein traktor. 17. mai 1908 kom Noregs første traktor med forbrenningsmotor, ein Ivel, til Dønnes. Isach Coldevin var sjølv i England for å lære stell og køyring av traktoren.
Meieriet vart utvida, og mjølka vart henta med hest og vogn eller med ein motorkuttar som vart innkjøpt til formålet. Meieriet tok imot opptil 8000 liter mjølk for dagen.
Alle desse investeringane kravde store kapitalutlegg, men Coldevin hadde tru på at styresmaktene ville gje han økonomisk støtte når dei fekk sjå kva han fekk til. Men i staden vart drifta ramma av uhell og i 1911 enda drifta i konkurs. Dønnesgodset vart oppløyst og leiglendingane fekk kjøpe gardane dei dreiv. Hovudgarden på Dønnes vart selt til 20 husmenn, og Isach Coldevin sjølv utvandra til Sambandsstatane.
Isach Coldevin kom aldri attende til Noreg. I 1954 fekk han Nordland Landbruksselskaps gullmedalje, og Helgeland Skogselskap gjorde han til æresmedlem. Han døydde i Chicago i 1968.
Kristiane
Ane kan vera ei kortform av Kristiane. Kristine er eit nærskyld namn.
Namnet Christiane er utbreidd i Belgia (brukat av 0,7 % av kvinner i 2002), Frankrike (0,5 % i 2004) og Tyskland (66. mest vanlege i tidsrommet 1890–2007).
I Noreg var det 472 kvinner som heitte Kristiane og 383 som heitte Christiane i 2009.
Oppdikta
Krestiane Kristiania er ein romanfigur skapa av Torill Thorstad Hauger.
Kitzsteinhorn
Kitzsteinhorn er eit fjell i Alpane. Fjellet ligg i Kaprun kommune i delstaten Salzburg i Austerrike. Kitzsteinhorn er ein del av fjellkjeda Hohe Tauern i austlege område av Alpane og når ei høgd på 3 203 meter. Toppen vart nådd for første gong i 1828 av Johann Entacher.
Ein kan nå toppen ved å ta Kaprun Gletscherbahnen frå dalstasjonen ved 911 m. Lenge var dette den høgaste kabelvognbanen i verda med ei høgd 113,6 m over bakken på det høgaste. Kabelvogna opna i 1965, og opna opp isbreane Schmiedingerkees og Maurerkees, som då vart dei første skibakkane isbrear i Austerrike. I 1974 vart det opna ein fjellheis gjennom ein 3 295 m lang tunnel i fjellet, som gjekk parallelt med kabelvogna for å få større kapasitet.
Denne fjellheisen tok fyr 11. november 2000 og 155 menneske omkom. Fjellheisen vart ikkje tatt i bruk igjen, og for å erstatte denne vart det bygd ein funitel året etter, som kan ta 24 personar. I 2002 opna det i tillegg ein gondolbane.
Loser
Fjellet er eit markant landemerke i Ausseerland. Dei lokale innbyggjarane kallar det òg for Ausseer Ohrwaschl (Aussee-øyret) på grunn av forma. Ein kan nå toppen med å køyre bil via ein bomveg på ni kilometer. På 1 600 m ligg Loser Restaurant, og frå her kan ein gå forskjellige turar. Innsjøen Augstsee ligg like ved restauranten og er eit mål for mange turgåarar. Frå her kan ein nå toppen ved å gå forbi Loser-Fenster (Loser-vindauget), ein naturleg port i fjellet. Eit av dei viktigaste skisentera i Ausseerland ligg på Loser, og strekkjer seg om lag 1 000 m oppover.
Loser solkraftverk
Det største solkraftverket i Alpane ligg på sørsida av Loser i 1 600 meter høgd. Den reine lufta, mangelen på tåke, og refleksjonen frå snøen om vinteren skapar gode forhold for å omforme sollys til elektrisitet. Loserkraftverket vart bygd på slutten av 1980-talet og består av 598 solmodular som dekkjer eit område på 263 kvadratmeter. Tre generatorar produserer om lag 30 kilowatt under optimale forhold, som går ut på straumnettet via ein kraftvekselrettar.
Rodrigo Cabeça
Rodrigo Cabeça er ein brasiliansk fotballspelar.
Han spela for klubben Matsumoto Yamaga FC.
Religion, livssyn og etikk
Religion, livssyn og etikk (RLE) er eit skulefag i den norske grunnskulen. Læreplanen bli innført 1. august 2008 og erstatta faget kristendoms-, religions- og livssynskunnskap (KRL).
Det Norske Fiskerparti
Det Norske Fiskerparti var eit politisk parti som stilte til val i landkrinsane i Sør-Trøndelag ved stortingsvalet 1936. Partiet fekk 1,9 % av røystene der og vart dermed ikkje representert på Stortinget.
Foryd Bay
Foryd Bay (walisisk Y Foryd eller Bae'r Foryd) er ei bukt i Gwynedd i Wales. Ho ligg i sørenden av Menaisunda, om lag 3 km sørvest for Caernarfon. Fleire elvar munnar ut i bukta og her finst stor område med slamflater og marskland. Ei grustunge blokkerer delvis inngangen til bukta. I nordvestenden ligg Fort Belan, bygd på 1700-talet.
Bukta er erklært ein stad av særleg vitskapleg interesse og i 1994 vart han eit lokalt naturreservat på grunn av dyrelivet her. Mange fuglekikkarar kjem her om vinteren og i trekktida kann ein sjå mange forskjellige fuglevilt og vadefuglar, som brunnakke, ringgås, bekkasin, sotsnipe og gluttsnipe. Terner kviler ved munningen av bukta.
Pedro de Alvarado
Pedro de Alvarado y Contreras (fødd i Badajoz i Spania i 1495, døydde i Guadalajara i Ny Spania 4. juli 1541) var ein av dei spanske leiarane i oppdaginga og erobringa av Amerika. Han var kjent som ein av dei beste soldatane blant conquistadorane og også kjent som ein av dei som for hardast fram mot urfolkesetnaden.
Alvarado drog til Hispaniola i 1510. Han hadde ein post i Juan de Grijalva-ekspedisjonen, som vart sendt frå Cuba til Yucatán våren 1518, og han kom attende med nyhende om rikdomane i Moctezuma IIs rike.
I februar 1519 vart han sjefsløytnant og nestsjef etter Hernán Cortés i ekspedisjonen som skulle erobra Mexico. Alvarado vart utpeika som sjef for éin av dei elleve fartøya i flåten. Rolla hans var som fyrsteoffiser for Cortés og han fekk styringa av styrkane ved Tenochtitlan, då Hernán Cortes måtte gå til åtak på Pánfilo de Narváez. Då spanjolane måtte delvis trekkja seg tilbake før det meksikanske opprøret, så leia Alvarado den bakre delen av tilbaketrekkingstroppen (1. juli 1520 - La Noche Triste) og Salto de Alvarado - eit langt hopp med bruken av spydet hans for å koma seg unna eit åtak, noko som redda livet hans og som vart berømt blant mennene i hæren.
Han vart sendt ut av Hernán Cortés med 120 menn til hest, 300 fotsoldatar og fleire hundre allierte indianske styrkar med bakgrunn i Cholula og Tlascala folka, han erobra høglanda i Guatemala i perioden 1523 til 1527.
Fyrst var Alvarado alliert med Cakchiquiel folket i erobringa av rivalane deira Quiché folket, men den harde framgangsmåten hans vekte forakt hjå Cakchiquiel-indianarane og han brukte fleire år på å slå ned motstanden i regionen. Pedro de Alvarado leia det fyrste spanske forsøket på å utvida herskeområdet deira til det området vi i dag kjenner som El Salvador i juni 1524. Spanske framstøyt vart møtt med kraftig motstand frå Pipil-indianarane og stammer blant dei Maya-språklege naboane deira. Dei vart leia av ein krigsherre som i folketradisjonen vert kalla for Atlacatl. Pipil-folket og deira allierte vann over spanjolane og tvinga dei til å trekkja seg attende til Guatemala. To påfylgjande ekspedisjonar måtte til - den neste i 1525 og den siste i 1528 - for å få Pipil-indianarane under spansk kontroll. Alvarado vart deretter utnemnd som guvernør av Guatemala av Carlos I av Spania og vart verande guvernør av Guatemala til han døydde.
I 1534 fekk Alvarado høyra historier om rikdomane i Peru, og dette fekk han til å setja i gang ein ekspedisjon sørover til Andes-området for å leggja provinsen Quito under sitt herredøme. Når han kom fram fann han ut at området allereie var under kontroll av Francisco Pizarro sin løytnant Sebastian de Belalcazar. Dei to ekspedisjonsstyrkane rauk nesten i kamp, men Pizarro gav ordre til Alvarado om å forlate området og hindra kamp mellom ekspedisjonsstyrkane.
Tomohiko Murayama
Tomohiko Murayama er ein japansk fotballspelar.
Han har spela for klubbane Sagawa Shiga, Matsumoto Yamaga FC og Shonan Bellmare (2019).
Loznica
Loznica (serbisk kyrillisk Лозница, uttalt ) er ein by vest iSerbia, i Mačva-distriktet, ikkje langt frå grensa til Bosnia-Herzegovina. Han ligg på høgresida av elvaDrina. I 2011 hadde byen eit folketal på 19 572, medan heile det administrative området hadde eit folketal på 79 327.
Historie
Namnet Loznica var opphavleg Lozica og er avleidd frå loza, 'drueranke'. Loznica-området har vore folkesett sidan steinalderen, men den eldste omtalen av byen stammar frå 1317. Dette året grunnla Katarina, svigerinna til den serbiske kongen Stefan Milutin, Tronoša-klosteret her.
I 1533 var Loznica blitt erobra av Det osmanske riket, og størsteparten av innbyggjarane var muslimar. Skatteregisteret frå denne tida viser at av 37 hushaldningar var 26 muslimske og 11 kristne. I 1600 var Loznica offisielt muslimsk med 55 hushaldningar. På denne tida var Loznica og Jadar del av ein region styrt frå Zvornik, som igjen låg under pasjaen i Bosnia.
Innbyggjarane i Loznica deltok i opprøret mot osmansk styre frå den første serbiske oppreisten i 1804. I tida fram til 1813 blei fleire tunge slag kjempa i området. I 1813 dreiv serbarane osmanarane over elva Drina, og Loznica blei ein osmansk grenseby. I november 1833 blei Loznica og Jadar del av fyrstedømet Serbia under Miloš Obrenović, då sultan Mahmud II overgav seks regionar til landet. Det gamle føydalsystemet blei oppheva og landet blei erklært ein fri bondestat.
Loznice blei del av og hovudsete for Podrinjeregionen, ei rolle som blei overført til Šabac på 1800-talet. I 1830-åra hadde Loznica 295 hushaldningar med 1 203 innbyggjarar. Det blei bygd skular, fabrikkar og eit sjukehus (1882), medan handel og finans utvikla seg. Tidleg på 1900-talet byrja utbygging av ein jernbane mellom Šabac, Loznica og Banja Koviljaca.
Den første balkankrigen og den første verdskrigen stoppa den økonomiske utviklinga og reduserte folketalet kraftig. Ved slutten av verdskrigen var Loznica eit regionalt senter med rundt 5 000 innbyggjarar. Ei kort tid med gjenreising og utvikling blei følgd av den store depresjonen. Tysk industri nytta antimongruver i området, noko som styrkte økonomien fram til utbrotet av den andre verdskrigen.
I januar 2008 fekk Loznica status som by etter serbisk lovverk.
Hoher Dachstein
Hoher Dachstein er eit karstfjell i Austerrike, og det nest høgaste fjellet i Dei nordlege kalksteinsalpane. Det ligg på grensa mellom delstatane Oberösterreich og Steiermark sentralt i Austerrike, og er det høgaste punktet til desse delstatane. Delar av massivet ligg og i delstaten Salzburg, og fjellet vert derfor stundom kalla Drei-Länder-Berg («trestatsfjellet»). Dachsteinmassivet dekkjer eit område på rundt 20×30 km med fleire fjelltoppar over 2 500 m, og dei høgaste ligg mot sør og sørvest. Sett frå nord er Dachsteinmassivet dominert av isbrear med steinete toppar som stig opp bak dei. Mot sør går fjellet derimot nesten vertikalt ned mot dalen nedanfor.
Geologien til Dachsteinmassivet er dominert av såkalla Dachstein-kalk, som kjem frå trias-perioden. Som i andre karstområde, så finn ein fleire holesystem, inkludert nokre av dei største holene i Austerrike, slik som Mammuthhöhle og Hirlatzhöhle. Dachstein er kjend for fossilane ein har funne her, som vert kalla Kuhtritte («kufotspor»).
Det er ikkje vanleg med isbrear i Dei nordlege kalksteinsalpane, og dei ein finn i Dachstein, Hallstätter Gletscher, Großer Gosaugletscher og Schladminger Gletscher er dei største, i tillegg til dei nordlegaste og austlegaste i heile Alpane. Ein finn òg fleire mindre isfelt her, som Kleine Gosaugletscher og Schneelochgletscher. Isbreane trekkjer seg sakte, men sikkert tilbake, og kan vere heilt borte innan 80 år. Hallstatt-isbreen trekte seg tilbake 20 meter berre i 2003.
Toppen av fjellet vart først nådd i 1832 av Peter Gappmayr, via Gosaubreen. Tidlegare hadde Erzherzog Karl mislykka etter å ha prøvd og nå opp via Hallstätterbreen. To år etter at Gappmayr nådde toppen vart det reist eit trekors her. Den første personen som nådde toppen om vinteren var Friedrich Simony 14. januar 1847. Den bratte sørsida av fjellet vart først klatra opp 22. september 1909 av brørne Irg og Franz Steiner.
Som det høgaste punktet i to forskjellige delstatar, er toppen eit populært turistmål både om sommaren og vinteren. I fint vêr kan så mykje som 100 klatrarar prøve å klatre opp samtidig, noko som stundom fører til opphoping i enkelte parti av klatreruta.
Området er òg ein del av Verdsarv-lista.
Kristin
Kristin er eit kvinnenamn som opphavleg er ei kortform av Kristine eller Kristina, som er avleidd av Kristian og tyder 'den kristne'. Christin er ein annan skrivemåte for Kristin.
Kristin har namnedag i Noreg og Sverige den 24. juli.
Variantar
Kristin er også eit færøysk mannsnamn, ei form av Kristian. Kristinn er et islandsk mannsnamn med same opphav. Den islandske forma av kvinnenamnet er Kristín. Fransk Christine blir uttalt nokså likt Kristin, men utan trykk og med begge i-ane korte. Kristi, Kirsti, Kirsten, Kjerstin og Kjersti er andre variantar av namnet.
Bruk
I Noreg var namnet Kristin nesten ikkje i bruk før 1940, men bruken voks til ein topp på 1960-talet og fram til rundt 1985, då over 1,0 % (rundt 1965 over 1,6 %) av nyfødde jenter fekk namnet Kristin. I dag er dette det mest brukte blant nærskylde namn. Det er nær 17 000 kvinner som har Kristin til førenamn, opp mot det heitte 11 000 Kristine, 3 000 Kristina, 900 Kristi og 499 Kristiane (SSB 2004).
Namnet i kulturen
Kristin Lavransdatter er hovudpersonen i ein kjend trilogi av Sigrid Undset.
Annan bruk
Kristinfeltet er eit naturgassfelt i Norskehavet.
Aktive Fiskarar
Aktive Fiskarar var eit politisk parti som stilte til val ved stortingsvalet 1936 i landkrinsane i Møre og Romsdal. Partiet var i listeforbund med Høgre. Det fekk 1,5 % av røystene i valkrinsen og vart dermed ikkje representert på Stortinget.
Ryutaro Iio
Ryutaro Iio er ein japansk fotballspelar.
Han spelar for klubben Matsumoto Yamaga FC.
Alès
Alès er ein by og kommune sør i Frankrike. Han er sous-préfecture (underprefektur) i departementet Gard i regionen Languedoc-Roussillon og har om lag 40 000 innbyggjarar. Han vart tidlegare kalla Alais.
Ordform
Ei ordform er ei realisering av leksem. Ordformene ting, tingen, tinga, tings, tingens, tingas realiserer leksemet ting.
Alès
Geografi
Alès ligg 40 km nordvest for Nîmes ved den venstre breidda til elva Gardon, som delvis omringar byen. Byen ligg òg ved foten av Cevennane nær nasjonalparken Parc National des Cévennes.
Historie
På 1500-talet var Alès ein viktig by for hugenottar. I 1629 tok Louis XIII byen og med Freden i Alais gav hugenottane opp rettane sine til places de sûreté (garnisonsbyar) og andre privilegium. Eit bispedøme vart oppretta her i 1694, men det vart avskaffa i 1790 i samband med den franske revolusjonen.
Fiskernes Venstre
Fiskernes Venstre var eit politisk parti som stilte til val i landkrinsane i Vest-Agder ved stortingsvalet 1936. Partiet fekk 0,9 % av røystene der, og vart dermed ikkje representert på Stortinget. Førstekandidaten var Andreas Samuelsen frå Flekkerøy.
Søppelkongen
Gaute Grøtta Grav leia programmet i 2005.
Galei
Galei (norrønt galeið, frå mellomalderlatin galea, 'skip') er ein type skip ein kan ro og sigla som var i bruk frå antikken og fram til midten av 1700-talet. Galeien var opphavleg eit middelhavsfartøy. Frå Middelhavet blei fartøyet utbreidd over heile Europa. Det var mykje brukt i Austersjøen.
Departementet Gard
Gard er eit departementet sør i Frankrike. Departementet ligg i regionen Occitanie, og er kalla opp etter elva med same namn.
Historie
Gard er eit av dei 83 opphavlege departementa som vart oppretta 4. mars 1790 under den franske revolusjonen. Det vart danna frå delar av den tidlegare provinsen Languedoc.
Gard-området vart busett av romarane i antikken. Romarvegen Via Domitia mellom Italia og Spania vart bygd gjennom departementet i 118 fvt.
Geografi
Departementet er i dag ein del av regionen Languedoc-Roussillon og grensar til departementa Hérault, Lozère, Aveyron, Bouches-du-Rhône, Vaucluse og Ardèche.
Det høgaste punktet i departementet er Mont Aigoual.
Dei siste åra har departementet vorte råka av alvorlege flaumar.
Demografi
Innbyggjarane i departementet vert på fransk kalla Gardois.
Bailey Nunatak
Bailey Nunatak er ein nunatak, 1010 moh, langs nordsida av Whitebreen, halvvegs mellom Partridge Nunatak og Wilkins Nunatak, nær kysten av Marie Byrd Land. Han vart kartlagd frå flyfoto tekne av U.S. Navy og frå landmålingar av US Geological Survey i 1959–65, og vart namngjeven av Advisory Committee on Antarctic Names etter Andrew M. Bailey, ein meteorolog ved Byrd-stasjonen i 1963.
Departementet Gard
Turisme
Det finst fleire restar av romersk arktitektur i Nîmes, i tillegg til den romerske akvedukten Pont du Gard.
Bøk
Skildring
Blada er lêraktige og ovale med mørkegrøn overside. Dei kan ha takka eller glatte kantar. Blad og frø inneheld alkaloidet fagain.
Bøk kan danna vidstrekte skogar med tre på opptil 40 meter. Eit tre kan bli 2–400 år gammalt.
Bruk
Bøk gjev eit tungt trevyrke som gjerne søkk i vatnet. Treet er verdifullt og blir særleg brukt til å laga parkett og møblar, men òg til ispinnar og kjøkenreiskapar.
Namnet på treslaget er nært i slekt med bok, og har truleg opphavleg vist til ei plate av bøketre der ein rissa inn runeteikn.
Bøk i Noreg
Bøk er det treslaget som innvandra sist til Noreg, for om lag 2 000 år sidan. Bøk er svært skuggetolande, og vil i delar av Vestfold, Telemark og Agder danna klimakssamfunn om skogen får skjøtta seg sjølv. Sjølv om det er i desse områda ein finn dei viktigaste bøkebestandane i Noreg, veks verdas nordlegaste bøkeskog i Lindås i Nordhordland.
Bøk er fylkesblomster i Vestfold.
Grey’s Anatomy
Grey’s Anatomy er ein amerikansk dramaserie som byrja å gå på fjernsynskanalen ABC i USA 27. mars 2005. I Noreg er det TV 2 som sender serien. Han omhandlar for det meste dei fire turnuslegane Meredith, Christina, Izzy og George sitt liv både på jobb og privat. Kate Walsh som spelar Dr. Addison Shepherd sa dette om serien: «Dette er ein avansert såpeopera med sex og drama.» Serien har gjort stor suksess i USA og har vorte godt motteken også i Noreg.
Abele Nunatak
Abele Nunatak er ein nunatak som ligg 3 km aust for Hutcheson Nunataks ved toppen av Balchenbreen i Marie Byrd Land. Han vart kartlagd frå landmålingar av US Geological Survey (USGS) og flyfoto tekne av U.S. Navy (1959–65). Han vart namngjeven av Advisory Committee on Antarctic Names (US-ACAN) etter C.A. Abele, Jr., eit medlem på Byrd-ekspedisjonen (1933–35).
Patscherkofel
Patscherkofel er eit fjell like sør for Innsbruck i Tyrol i vestlege delar av Austerrike. Toppen ligg 2 246 meter over havet.
Laksevåg Turn- og Idrettslag
Laksevåg Turn- og Idrettslag er eit idrettslag heimehøyrande i bydelane Laksevåg og Loddefjord, skipa 8. november 1945. Idrettslaget er aktivt med i fotball, friidrett og turn. Tidlegare dreiv ein også med handball, orientering, symjing og ski. Laksevåg sine lag spelar i kvite drakter og grøne bukser.
Laksevågs mest kjende utøvarar er turnarane Thorbjørn Ingvaldsen og Trygve Gjerstad, aktive i 1960-åra, og friidrettsutøvarane Geirmund Holsen, Geir Søgnebotten og Ingvild Larsen, aktive på 1980- og 1990-talet.
Laksevåg TI vart danna då Laksevåg Arbeideridrettslag, A.I.L. Amatør, Laksevåg Turnforening, Laksevåg Idrettslag, Laksevåg Svømmeklubb og Sportklubben Ulabrand slo seg saman. Sidan Laksevaag Turnforening var det eldste av dei samanslutta laga, nyttar Norges Idrettsforbund 28. september 1900 som offisiell skipingsdato.
Tjøre
Tjøre eller tjære (frå norrønt tjara, eigentleg 'det som kjem frå tre') er ei mørk, tjukk væske av organiske stoff.
Steinkoltjøra var lenge eit viktig råmateriale for framstilling av fargestoff (tjørefargestoff), sprengstoff og legemiddel, og har under nemninga kreosot vore særs mykje brukt til trykkimprengering (kreosotimpregnering) av tremateriale av grove dimensjonar, særleg tre til å byggje kaier og andre solide og vêrutsette trekonstruksjonar av, til jarnbanesviller av tre, stolpar av tre til telefon- og straumleidningar og liknande. Brunkoltjøre var råstoff for framstilling av den opphavlege solarolja. Tretjøre blir hovudsakleg brukt til å impregnere tre når tjøra skal strykast på treet med kost, til dømes på utvendige treveggar og tretekka tak på hus (som på stavkyrkjene, gamle stabbur og tømmerhus), eller på båtar og skip av tre.
Lligwy Bay
Lligwy Bay (walisisk Traeth Lligwy) er ei bukt på øya Anglesey i Wales.
Ho ligg på austsida av øya, nord for landsbyen Moelfre. I oktober 1859 forliste «Royal Charter» i bukta og 450 menneske mista livet. Andre skip har tidlegare forlist her.
Bukta er populær for brettsegling og anna vindbasert vassport.
Skjermplantefamilien
Skjermplantefamilien (Apiaceae) er ein blomefamilie med nesten 3000 artar. Desse har blad med store bladslirer. Blomane er oftast kvite og er samla i skjermar.
I denne familien finn ein både krydderplantar (til dømes karve, koriander, anis og løpstikke) og svært giftige plantar (til dømes selsnepe og giftkjeks).
Slekter
(lista er ufullstendig)
Osman I av Det osmanske riket
Osman I var leiaren for dei osmanske tyrkarane og grunnleggjaren av dynastiet som oppretta og styrte Det osmanske riket. Riket, som er kalla opp etter han, var ei verdsmakt i over sekshundre år.
Osman arva tittelen som bey (landsbyhøvding) for Söğüt i Anatolia etter far sin. I 1299 erklærte han sitt vesle rike sjølvstendig frå seldsjukkane. Dei mongolske invasjonane hadde pressa muslimar vestover mot Osman sitt fyrstedøme, ein maktbase som Osman var rask til å konsolidere. Då Austromarriket vart svekka var Det osmanske riket raskt på pletten og tok over områda deira.
Baker Nunatak
Baker Nunatak er ein nunatak som ligg 1 nautisk mil nordvest for Mount Brecher nord i Wisconsin Range i Horlick Mountains i Antarktis. Han vart kartlagd av US Geological Survey frå landmålingar og frå flyfoto tekne av U.S. Navy i 1959–60, og vart namngjeven av Advisory Committee on Antarctic Names etter Travis L. Baker, ein meteorolog ved Byrd-stasjonen vinteren 1961.
Richie Hayward
Richard «Richie» Hayward  var ein USA-amerikansk trommeslagar, mest kjend som opphavleg medlem og trommeslagar i bandet Little Feat. Han spelte òg med fleire andre band og arbeidde som studiomusikar. Hayward var òg med vener i somme skodespelarroller på fjernsyn, som ein episode av F Troop.
Andre artistar Hayward har arbeidd med utover Little Feat er mellom andre Joan Armatrading, Delaney Bramlett, Kim Carnes, Eric Clapton, Ry Cooder, James Cotton, The Doobie Brothers, Bob Dylan, Peter Frampton, Buddy Guy, Arlo Guthrie, Al Kooper, Jonny Lang, Barbra Streisand, Eric Lynn, Nils Lofgren, Taj Mahal, Coco Montoya, Robert Palmer, Van Dyke Parks, Robert Plant, Paul Rodgers, Linda Ronstadt, Bob Seger, Carly Simon, Nancy Sinatra, Stephen Stills, Tom Waits, John Cale, Warren Zevon, Warren Haynes, Jimmy Herring og Helen Watson.
Hayward døydde 12. august 2010 av komplikasjonar knytt til leverkreft.
Le Vigan
Le Vigan er ein by og kommune sør i Frankrike. Han er sous-préfecture (underprefektur) i departementet Gard i regionen Languedoc-Roussillon og har om lag 4 500 innbyggjarar.
Geografi
Den litle franske byen ligg i Cevennane i den sørlege delen av Massif Central, nær Mont Aigoual i Arredalen.
Økonomi
Som med mange byar i Cevennane var det tekstilindustriar her i tidlegare år.
Det kjem mange turistar til Le Vigan om sommaren.
Kengo Nagai
Kengo Nagai er ein japansk fotballspelar.
Han spela for klubbane Matsumoto Yamaga FC og Kataller Toyama.
Lillian Clausen Mangerøy
Lillian Odny Clausen Mangerøy  var ein norsk forfattar. I forfattarskapen sin kombinerte ho eit frilynt kristent livssyn med eit kvinnepolitisk engasjement.
Ho debuterte i 1981 med Berre eit menneskebarn, som ho fekk Melsom-prisen for. Handlinga i romanen er lagt til eit bygdemiljø i Nordhordland, og boka skildrar armod, slit og barnemishandling. Den neste boka, Kvinnehuset, kom i 1982, og er om eit kvinnekollektiv i eit pietistisk landsens miljø. I 1984 kom romanen Elisabeth, som eit frittståande framhald til debutboka. Denne fekk ho Sunnmørsprisen for. Nådetid frå 1987 er forfattarskapens høgdepunkt, og litteraturkritikaren og -historikaren Øystein Rottem kalla han «'ein religiøs danningsroman av betydeleg litterær verdi'». Sidan kom romanane Soga om Lena (1992), Heltane (1994) og Sigerstolen (1995).
Ryota Iwabuchi
Ryota Iwabuchi er ein japansk fotballspelar.
Han spela for klubbane Matsumoto Yamaga FC, Renofa Yamaguchi FC, FC Ryukyu og SC Sagamihara.
Kohei Kurata
Kohei Kurata er ein japansk fotballspelar.
Han spela for klubbane Matsumoto Yamaga FC og Azul Claro Numazu.
Montargis
Montargis er ein by og kommune sentralt i Frankrike. Han er sous-préfecture (underprefektur) i departementet Loiret i regionen Centre og har om lag 15 000 innbyggjarar.
Byen ligg om lag 110 km sør for Paris og 70 km aust for Orléans, ved elva Loing i hjarte av regionen Gâtinais.
Montargis er den nest sørlegaste byen i Loiret etter Orléans. Han ligg nær ein stor skog og hovudnæringane er lett industri og jordbruk, inkludert safran. På grunn av dei mange kanalane og bruene vert Montargis stundom kalla «Gâtinais sitt svar på Venezia». Sjølv om byen er forholdsvis moderne har han ein mellomaldersk sjarm i sentrum.
Historie
Byen skal ha vore staden der sjalusigudinna Juno gjekk til åtak på Argus. Namnet Montargis skal ha kome frå det det latinske ordet mons argi. Alternativt nemner Julius Cæsar høvdingen Moritas som gav namn til ein by i området. Uansett oppstod byen i antikken, og det er funne fleire gallo-romerske gjenstandar her.
Seinare var byen ein skanse for frankarkongen Klodvig I.
Montargis høyrte opphavleg til huset Courtenay, som bygde ei borg på ein ås ovanfor byen. Byen vart avstått til kongen av Frankrike i 1188. På 1300- og 1400-talet var byen residens for dei kongelege.
Hundreårskrigen
I 1427, under Hundreårskrigen, omleira Richard de Beauchamp, jarl av Warwick, byen med artilleri og byrja bombardementet den 15. juli. Under omleiringa saboterte innbyggjarane i Montargis dika til fleire vatn i området, og skapte ein flaum som drukna mange av engelskmennene. 5. september braut ein fransk styrke på 1 600 menn omleiringa, leia av Jean de Dunois og La Hire, kommandørar som seinare leia hæren til Jeanne d'Arc. Dette markerte den første viktige sigeren til Karl VII sin hær under krigen.
Då Jeanne d'Arc vart skada etter ei mislykka omleiring av Paris i september 1429 reiste ho gjennom Montargis på veg til Gien.
1500-talet
I 1528 gav Kong Frans I byen til svigerinna si, Renée av Frankrike, Hertuginne av Ferrara og dotter av Louis XII. Etter at mannen hennar Ercole II, Hertug av Ferrara, døydde i 1559 flytta Renée til Montargis. Ho gav her ly til hugenottar som flykta frå forfølgingar i Paris og andre stader under hugenottkrigen.
Incroyables et Merveilleuses
Incroyables et Merveilleuses var klengenamn for ei gruppe unge moteløver under det franske direktoriet i siste halvdel av 1790-talet. Desse gruppene var knytt til rojalisme og påverka av antikk og engelsk (særleg lapsete dandy-) kultur. Utviklinga av stilen følgde Thermidor-reaksjonen mot blodbadet i den franske revolusjonen, og var luksuriøs og overdriven.
Kjenneteikn
Incroyables var hovudsakleg ei nemning for menn kjenneteikna av ein viss klesdrakt og uttale. Namnet fekk dei etter ei utsegn dei hadde kjær, «c'est incroyable!» ('Utruleg!'). Dei uttalte ikkje r, visstnok fordi ordet «revolusjon» starta med denne bokstaven, og gjorde sj-lyden om til s eller stemd s.
Dei kledde seg i jakker med store brystoppslag og lange skøytar, strame bukser med store knappar som nådde til midt på leggen, og var pynta nedst med flagrande band, høgskafta støvlar. Vidare bar dei kort, stripete vest, eit stort tørkle i halsen opp til haka og tosnuta hatt eller operahatt (ein slags vid, samanklappbar flosshatt).
Dei hadde halvlangt, rufsete hår som hang ned på sidene og over auga, ein frisyre kjend som à Voreille de chien ('hundeøyre'). Håret blei ofte sett opp bak med kam. Det var vanleg å ha ein knortekjepp og briller, lorgnett eller liknande som tilbehøyr. Incroyables blei også kalla jeunesse dorée ('gyllen ungdom') eller muscadins etter moskusparfymen dei gjerne brukte, men desse omgrepa var vidare og tidlegare.
Kjende Incroyables et Merveilleuses var Paul François Jean Nicolas, vicomte de Barras, ein av dei fem direktørane under direktoriet, songaren Pierre-Jean Garat, Thérésa Tallien, Anne Françoise Elizabeth Lange, Juliette Récamier og kreolane Fortunée Hamelin og Hortense de Beauharnais. Førstnemnde blei berømt for salongane sine og ei rekkje elskarar. Sistnemnde var dotter av keisarinne Josephine. Ho gifta seg med Louis Bonaparte og fekk sonen Napoleon III.
Blubaugh Nunatak
Blubaugh Nunatak er ein ryggliknande nunatak som ligg like sør for munningen av Kansasbreen der denne møter Reedybreen. Han vart kartlagd av US Geological Survey frå landmålingar og frå flyfoto tekne av U.S. Navy i 1960–64, og vart namngjeven av Advisory Committee on Antarctic Names etter Donald D. Blubaugh, ein byggmekanikar, Byrd-stasjonen vinteren 1957.
Mewslade Bay
Mewslade Bay er ei bukt og ei sandstrand sør på Gowerhalvøya i Wales.
Aust for bukta ligg Butterslade og i vest ligg Fall Bay.
Ein steinete sti går ned til stranda, som er populær for surfing. Ved flo sjø er heile stranda under vatn.
Leksem
Eit leksem er eit abstakt omgrep innan språkvitskap som viser til alle ordformene i eit bøyingsparadigme og tydingane deira. Orda hatt, hatten, hattar og hattane høyrer til dømes alle til eitt leksem. Ei ordform er ei realisering av leksem. Ordformene ting, tingen, tinga, tings, tingens, tingas realiserer leksemet «ting».
In kommer Gösta
«In kommer Gösta» er ein song av den løyndomsfulle skånske gruppa Philemon Arthur and the Dung. Han var med på det sjølvtitulerte debutalbumet deira frå 1971.
Teksten i songen er om ein kaffityrst kar kalla Gösta. I starten av songen kjem denne Gösta inn. Mot midten av songen spør han om dei har noko kaffi, og får relativt kjapt negativt svar. Då går Gösta att, og det vert sagt adjø. Begge bandmedlemmane syng, til tider får songen eit kanonpreg. Instrumenteringa er sparsam, men framføringa er iherdig. Songen er tre minuttar og seksten sekundar lang.
Pfänder
Pfänder er eit fjell i Voralberg i Austerrike, like ovanfor Bodensjøen. Frå fjellet har ein eit flott utsyn over heile sjøen og heile 240 andre fjelltoppar i Tyskland, Austerrike og Sveits, og fjellet er det mest vidkjente utsiktspunktet i området.
I god sikt kan ein sjå frå Allgäu- og Lechdalen i Alpane i aust, Bregenzwald, dei bratte Silvrettafjella i Arlberg-regionen og Rätikon til dei sveitsiske fjella og foten av Schwarzwald i vest. Under ligg innsjøen Bodensjøen med Rhindalen rundt.
Dag Hammarskjølds vei i Bergen
Dag Hammarskjølds vei i Bergen er ein veg i Fyllingsdalen, frå Fyllingsdalsveien til krysset mellom Torgny Segerstedts vei og Hjalmar Brantings vei. Vegen fekk namnet i 1964 etter den svenske diplomaten og politikaren Dag Hammarskjöld (1905–61), som var generalsekretær i Dei sameinte nasjonane i tida 1953–1961.
I Dag Hammarskjölds vei 7 ligg ungdomsskulen Lynghaug skole (8.–10. klasse), bygd i 1971 etter teikningar av arkitektane Paul Cappelen og Torbjørn Rodahl. I denne vegen låg dessutan Fyllingsdalen sykehjem fram til mesteparten av verksemda vart lagd ned etter at Løvåsen sykehjem stod ferdig hausten 2006.
Ryota Nakamura
Ryota Nakamura er ein japansk fotballspelar.
Han har spela for klubbane Matsumoto Yamaga FC, FC Osaka, Azul Claro Numazu og Blaublitz Akita.
Lenny Waronker
Lenny Waronker er ein USA-amerikansk musikkprodusent og musikkdirektør. Som direktør i Warner Bros. Records, og seinare meddirektør i DreamWorks Records, er Waronker kjend for engasjementet sitt for artistane og trua si på at «musikk, ikkje pengar, er framleis nummer ein.»
Bonneville
Bonneville er ein by og kommune aust i Frankrike. Han er sous-préfecture (underprefektur) i departementet Haute-Savoie i regionen Auvergne-Rhône-Alpes og har om lag 10 000 innbyggjarar.
Byen ligg om lag 27 km frå Genève og 57 km frå Chamonix. Elva Arve renn gjennom byen og ein av attraksjonane i byen er ei bru over elva.
Haute-Savoie
Haute-Savoie (Øvre-Savoie) er eit departement aust i Frankrike. Departementet ligg i regionen Rhône-Alpes i Dei franske Alpane.
Geografi
Mont Blanc og Annecysjøen ligg i Haute-Savoie. I nord grenser departementet til Sveits og Genfersjøen med Genève som næraste by. Byen Évian-les-Bains er den mest kjende franske byen ved breidda til Genfersjøen, mest kjend for mineralvatnet Evian. I aust grenser Haute-Savoie til Italia, i vest til departementet Ain og i sør til departementet Savoie.
Demografi
Innbyggjarane i departementet vert på fransk kalla Hauts-Savoyards.
Rhossili
Rhossili er ein liten landsby sørvest på Gowerhalvøya nær Swansea i Wales. Sidan 1970-åra har landsbyen lege innanfor grensene til Swansea. Området er erklært eit særskild vakkert naturområde i Storbritannia.
Rhossili Bay buktar seg nordover frå landsbyen. Sandstranda her er 5 km lang og innanfor ligg sanddyner. Bakom stranda, like nord for landsbyen, ligg Rhossili Down med det høgaste punktet på Gowerhalvøya, the Beacon, og fleire førhistoriske funn.
Sør i bukta ligg tidvassøya Worm's Head.
Essensielle lækjemiddel
Essensielle lækjemiddel er dei lækjemidla som Verdas helseorganisasjon (VHO) ser på som dei viktigaste og mest effektive lækjemidla for behandling av verdas vanlegaste og viktigaste sjukdomar. VHO har laga ei liste over desse mest grunnleggjande medisinane. Lista vart fyrste gong utgjeven i 1977 og famna då om 208 ulike lækjemiddel. Den noverande utgåva er den 13. i rekkja og har blitt utvida til 316 ulike medikament. Lista blir oppdatert kvart andre år av ein ekspertkomite for val og bruk av essensielle lækjemiddel.
Føremålet med lista er å gje råd om kva som er dei mest behandlingseffektive, kostnadseffektive og brukande medikamenta for behandling av verdas sjuke. Lista skal gjera at essensielle lækjemiddel vert billegare, lettare tilgjengeleg, betre merka (datomerka), og at det skal verta lettare å få kunnskap om bruken av medisinane som dermed også blir brukt rettare.
Lista er inndelt etter bruksområde og inneheld ikkje berre namn på medikamenta, men også bruksrettleiing.
Det blir estimert at framleis 1/3 av verdas befolkning ikkje har tilgang på dei essensielle lækjemidla.
Dag Hammarskjølds vei i Oslo
Dag Hammarskjølds vei i Oslo er ein lokalveg på Løren. Berre nokre få bygningar har adresse til denne vegen.
Vegen fekk namnet i 1961 etter den svenske diplomaten Dag Hammarskjöld (1905-1961), som var generalsekretær for Dei sameinte nasjonane (SN) frå 1953 til han døydde då flyet han sat i styrta.
Før 2013 var Dag Hammarskjølds vei ein motorvegliknande firefeltsveg som utgjorde den delen av Ring 3 (riksveg 150) (Store ringveg) som gjekk frå Sinsenkrysset til Økern. Her går Ring 3 no gjennom tunnelen Lørentunnelen.
Ária
Ária (gresk Άρια) er ein landsby i periferieininga Argolída i periferien Peloponnes i Hellas. Ária høyrer til kommunaleininga Návplio i kommunen Návplio.
Shuho Miyashita
Shuho Miyashita er ein japansk fotballspelar.
Han spela for klubben Matsumoto Yamaga FC.
Saint-Julien-en-Genevois
Saint-Julien-en-Genevois er ein by og kommune aust i Frankrike. Han er sous-préfecture (underprefektur) i departementet Haute-Savoie i regionen Auvergne-Rhône-Alpes og har om lag 11 000 innbyggjarar.
Breeding Nunatak
Breeding Nunatak er ein isolert nunatak 10 nautiske mil nordaust for Allegheny Mountains i Ford Ranges i Marie Byrd Land. Han vart kartlagd av US Geological Survey frå landmålingar og frå flyfoto tekne av U.S. Navy i 1959–65, og vart namngjeven av Advisory Committee on Antarctic Names etter George H. Breeding, ein lagersjef i US Navy ved Byrd-stasjonen i 1967.
SeaDrill
SeaDrill (ose: SDRL) er eit føretak eigd av skipsreiaren John Fredriksen. Selskapet er registrert på Bermuda.
Soge
Gjennom oppkjøpet av Smedvig fekk SeaDrill også ein 50% del av Eastern Drilling. Gjennom bruk av særskilte TRS-avtalar med meklarhuset Pareto gjekk eigardelen til SeaDrill, i følgje Oslo Børs, over grensa som gjev plikt til å gje bod på heile føretaket. Dette pliktige tilbodet gjekk føre eit frivillig bod frå SeaDrill på 92 kr per aksje i september 2006, eit bod som også vart avvist av styret som for lågt. Oslo Børs vann fram, og SeaDrill vart tvungne til å tilby minoritetsaksjonærane 135 kr per aksje i april 2007, noko som verdsette føretaket til ca 5,2 mrd kroner. Eit seinare skadebotssøksmål på 850 millionar kr frå SeaDrill mot Oslo Børs førte ikkje fram. Med oppkjøpet av Eastern Drilling tok SeaDrill over avtalar om levering av to nøkkelferdige halvt-nedsøkkbare boreriggar av typen Moss CS50 MkII-DP frå Samsung Heavy Industries (seinare døypt som West Eminence og West Phoenix). Frå før hadde SeaDrill ei avtale med Eastern Drilling om marknadsføring, byggetilsyn og drift av riggane.
I oktober 2007 selde SeaDrill sine 32,5% i PT Apexindo for ca. US $ 220 mill, med ein vinst på om lag US $ 150 mill. Den 13. desember kjøpte Aker Capital (eit heileigd dotterføretak av Aker ASA) seg opp til meir enn 40% i Aker Drilling, noko som utløyste krav om bod på alle aksjane. Dagen etter tilbaud SeaDrill 40,50 kroner aksja i Aker Drilling under føresetnad av å få gjere ein finansiell gjennomgang av føretaket og at dei fekk 90% tilslutning frå aksjonærane. Hovudaksjonæren, Aker Capital hadde då kjøpt ca 45% av aksjane, og godtok ikkje tilbodet. Styret i Aker Drilling nekta vidare SeaDrill å gjere ein finansiell gjennomgang (due dilligence), og SeaDrill selde seg heilt ut att. Aker Capital gav så eit vellukka bud på 39 kr per aksje, og tok selskapet av børs.
I april 2008 varsla SeaDrill at dei hadde kjøpt 9,9% av det konkurrerande amerikanske riggføretaket Pride. Kort tid etter varsla styret i Pride at dei gjennomførte ei finansiell giftpille - der eit oppkjøp på meir enn 10% av aksjane opna for ein retta emisjon mot dei andre aksjonærane, noko som evt. ville vatne ut SeaDrill sin del av føretaket.
Riggar
Per 27. august 2009 har Seadrill dei følgjande riggane:
Djupøkologi
Djupøkologi er ein moderne filosofi eller økosofi som baserer seg på ei rørsle bort frå den antroposentriske synsvinkelen åt etablerte miljørørsler og grøne rørsler. Den djupøkologiske filosofien utmerker seg ved ei ny forståing av «sjølvet» som tek vekta bort frå den rasjonalistiske dualistiske motsetnaden mellom menneskelege organismer og miljøet deira. Dermed blir det mogleg å leggje hovudvekta på sjølvverdien av andre artar, system og prosessar i naturen. Denne ståstaden fører til eit økosentrisk system av miljøetikk. Djupøkologi skildrar seg sjølv som «djup» fordi rørsla stiller komplekse og åndelege spørsmål om rolla til menneskja i biosfæra.
Gabriela Soukalová
Gabriela Soukalová er ein tsjekkisk skiskyttar frå Jablonec nad Nisou som vann verdscupen i skiskyting 2016 og vart verdsmeister i mixstafett i 2015. I sesongane 2013-15 vann ho elles to OL-sølv, VM-sølv og -bronse i ulike øvingar. Frå 2016 til 2020 var ho gift med badmintonspelaren Petr Koukal, og heitte Gabriela Koukalová.
Mor hennar, Gabriela Sekajová (Svobodová), f. 1953, vann medaljar i 4 x 5 km langrenn for Tsjekkoslovakia; VM-bronse 1974 og OL-sølv 1984.
Aktiv
Soukalová nådde verdstoppen i 2013-sesongen. Frå desember 2012 til februar 2016 vann ho 12 individuelle renn i verdscupen i skiskyting. I 2014-sesongen enda ho på fjerdeplassen i verdscupen.